ᱢᱩᱢᱵᱟᱭ ᱰᱟᱵᱽᱞᱟᱜᱵᱟᱞᱟ

ᱢᱩᱢᱵᱟᱭ ᱰᱟᱵᱽᱵᱟᱣᱟᱞᱟ ᱟᱨᱵᱟᱝ ᱢᱩᱢᱵᱟᱭ ᱰᱟᱵᱽᱞᱟᱜᱵᱟᱞᱟ (ᱤᱝᱞᱤᱥᱺdabbawalas, ᱦᱤᱱᱫᱤᱺमुंबई डब्बावाला, ᱢᱟᱨᱟᱴᱷᱤᱺमुंबईतील डबेवाले) ᱫᱚ ᱢᱤᱫ ᱞᱮᱠᱟᱱ ᱡᱚᱢᱟᱜ ᱟᱹᱜᱩᱥᱮᱴᱮᱨ ᱵᱮᱵᱚᱥᱛᱟ ᱠᱟᱱᱟ ᱾ ᱚᱲᱟᱜ ᱠᱷᱚᱱ ᱟᱨᱵᱟᱝ ᱦᱚᱴᱮᱞ ᱠᱷᱚᱱ ᱛᱤᱠᱤᱱ ᱡᱚᱢᱟᱜ ᱨᱮᱱᱟᱜ ᱴᱤᱯᱷᱤᱱ ᱵᱟᱠᱥᱟ ᱟᱨ ᱫᱚᱲᱦᱟ ᱡᱚᱛᱷᱟᱛ ᱴᱷᱟᱶ ᱨᱮ ᱨᱩᱣᱟᱹᱲ ᱟᱜᱩ ᱥᱮᱴᱮᱨ ᱠᱟᱜ ᱜᱮ ᱱᱩᱠᱩᱣᱟᱜ ᱠᱟᱹᱢᱤ ᱾ ᱱᱚᱠᱩᱣᱟᱜ ᱥᱮᱵᱟ ᱫᱚ ᱢᱩᱢᱵᱟᱭ ᱱᱟᱜᱟᱨ ᱵᱷᱤᱛᱤᱨ ᱨᱮᱜᱮ ᱾ ᱱᱩᱠᱩ ᱫᱚ ᱢᱤᱢᱤᱫᱴᱟᱝ ᱴᱷᱟᱶ ᱨᱮ ᱴᱤᱯᱷᱤᱱᱵᱟᱞᱟ ᱦᱚᱸ ᱠᱚ ᱢᱮᱛᱟ ᱠᱚ ᱠᱟᱱᱟ ᱾ ᱡᱚᱢᱟᱜ ᱵᱟᱠᱥᱟ ᱵᱟᱝᱢᱟ ᱴᱤᱯᱷᱤᱱ ᱥᱮᱛᱟᱜ ᱵᱮᱲᱟ ᱦᱟᱱᱟ ᱱᱷᱟᱣᱟ ᱴᱚᱴᱷᱟ ᱠᱷᱚᱱ ᱥᱟᱢᱴᱟᱣ ᱠᱟᱛᱮ ᱰᱩᱞᱩᱝ ᱜᱟᱹᱰᱤ ᱵᱟᱝᱢᱟ ᱨᱮᱞ ᱜᱟᱹᱰᱤ ᱛᱮ ᱦᱚᱲ ᱴᱷᱮᱱ ᱠᱚ ᱥᱮᱴᱮᱨᱟ ᱟᱨ ᱫᱚᱲᱦᱟ ᱚᱱᱟ ᱴᱷᱟᱶ ᱛᱮᱜᱮ ᱠᱚ ᱟᱹᱜᱩ ᱥᱮᱴᱮᱨ ᱠᱟᱜᱼᱟ ᱾ ᱒᱐᱑᱓ ᱨᱮ ᱩᱪᱷᱟᱹᱱ ᱞᱮᱱ ᱛᱟᱦᱮᱸᱫ ᱵᱚᱞᱤᱣᱩᱰ ᱯᱷᱤᱞᱢ ᱫᱚ ᱞᱚᱸᱪ ᱵᱚᱠᱥ (The Lunchbox) ᱫᱚ ᱢᱩᱢᱵᱟᱭ ᱨᱤᱱ ᱰᱟᱵᱽᱞᱟᱜ ᱵᱟᱞᱟ ᱠᱚ ᱥᱮᱴᱮᱨ ᱴᱤᱯᱷᱤᱱ ᱵᱟᱠᱥᱟ ᱪᱮᱛᱟᱱ ᱨᱮ ᱵᱮᱱᱟᱣ ᱟᱠᱟᱱᱟ ᱾ 

ᱮᱦᱚᱵ
᱑᱐᱐ ᱜᱟᱱ ᱠᱟᱹᱢᱤᱭᱟᱹ ᱠᱚ ᱤᱫᱤ ᱠᱟᱛᱮ ᱑᱘᱙᱐ ᱨᱮ ᱚᱱᱚᱠᱛᱚ ᱵᱚᱢᱵᱮ (ᱱᱤᱛᱟᱜ ᱢᱩᱵᱟᱭ) ᱱᱟᱜᱽᱨᱟᱦᱟ ᱨᱮ ᱢᱚᱦᱟᱫᱮᱣ ᱦᱟᱣᱡᱤ ᱵᱚᱪᱪᱮ ᱢᱤᱫ ᱛᱤᱠᱤᱱ ᱡᱚᱢᱟᱜ ᱡᱚᱜᱟᱣ ᱨᱮᱱᱟᱜ ᱥᱮᱵᱟᱭ ᱮᱦᱚᱵ ᱞᱮᱫ ᱛᱟᱦᱮᱸᱫ ᱾ ᱑᱙᱓᱐ ᱨᱮ ᱩᱱᱤ ᱡᱚᱛᱚ ᱛᱤᱠᱤᱱ ᱡᱚᱢᱟᱜ ᱡᱚᱜᱟᱣ ᱠᱟᱹᱢᱤ ᱨᱮ ᱡᱚᱲᱟᱣ ᱟᱠᱟᱱ ᱦᱚᱲ ᱠᱚ ᱵᱟᱝᱢᱟ ᱰᱟᱵᱽᱞᱟᱵᱟᱞᱟ ᱠᱚ ᱡᱩᱢᱤᱫᱽ ᱠᱟᱛᱮ ᱢᱤᱫ ᱜᱟᱶᱛᱟ ᱵᱮᱱᱟᱣ ᱨᱮᱱᱟᱜ ᱮ ᱠᱩᱨᱩᱢᱩᱴᱩ ᱞᱮᱫᱼᱟ ᱾  ᱚᱱᱟ ᱛᱟᱭᱚᱢ ᱑᱙᱕᱖ ᱨᱮ ᱱᱩᱛᱚᱱ ᱢᱩᱢᱵᱟᱭ ᱴᱤᱯᱷᱤᱱ ᱵᱚᱠᱥ ᱥᱚᱯᱞᱟᱭᱟᱨᱥ ᱴᱨᱚᱥᱴ (Nutan Mumbai Tiffin Box Suppliers Trust) ᱧᱩᱛᱩᱢᱟᱱ ᱢᱤᱫ ᱜᱟᱶᱛᱟ ᱵᱮᱨᱮᱫ ᱞᱮᱱ ᱛᱟᱦᱮᱸᱫ ᱾  ᱱᱚᱶᱟ ᱴᱨᱚᱥᱴ ᱨᱮᱱᱟᱜ ᱵᱮᱯᱟᱨ ᱵᱚᱰᱤ ᱫᱚ ᱑᱙᱖᱘ ᱨᱮ ᱢᱩᱢᱵᱟᱭ ᱴᱤᱯᱷᱤᱱ ᱵᱚᱠᱥ ᱥᱚᱯᱞᱟᱭᱚᱨᱥ ᱮᱥᱚᱥᱤᱭᱮᱥᱚᱱ (Mumbai Tiffin Box Supplier's Association) ᱧᱩᱛᱩᱢ ᱠᱚ ᱫᱚᱦᱚ ᱞᱮᱫ ᱛᱟᱦᱮᱸᱫ ᱾ ᱱᱤᱛᱚᱜᱟᱜ ᱚᱠᱛᱚ ᱨᱮ ᱵᱷᱟᱣ ᱥᱟᱦᱮᱵᱽ ᱠᱚᱨᱚᱵᱚᱱᱫᱮ ᱱᱚᱶᱟ ᱜᱟᱶᱛᱟ ᱨᱤᱱᱤᱡ ᱯᱟᱨᱥᱮᱛ ᱟᱨ ᱥᱩᱵᱷᱟᱥ ᱛᱟᱞᱮᱠᱚᱨ ᱱᱚᱶᱟ ᱨᱤᱱᱤᱡ ᱜᱟᱞᱚᱪᱤᱭᱟᱹ ᱞᱮᱠᱟᱛᱮ ᱢᱮᱱᱟᱭᱟ ᱾

ᱪᱷᱟᱹᱴᱭᱟᱹᱨ
"ᱰᱚᱵᱟᱵᱟᱞᱟ" ᱟᱹᱲᱟᱹ ᱨᱮᱱᱟᱜ ᱢᱮᱱᱮᱛ ᱦᱩᱭᱩᱜᱵᱠᱟᱱᱟ ᱰᱚᱵᱟ ᱵᱟᱝᱢᱟ ᱰᱟᱵᱽᱞᱟ ᱤᱫᱤ ᱟᱹᱜᱩᱭᱮᱫ ᱦᱚᱲ ᱾ ᱯᱟᱨᱚᱥᱤ ᱟᱹᱲᱟᱹ "دَبّه" ᱠᱷᱚᱱ "ᱰᱚᱵᱽᱵᱟ" ᱟᱹᱲᱟ (ᱥᱟᱱᱛᱟᱲᱤᱺ "ᱰᱟᱵᱽᱞᱟᱜ") ᱫᱚ ᱟᱞᱩᱢᱤᱱᱤᱭᱚᱢ ᱟᱨᱵᱟᱝ ᱴᱤᱧ ᱛᱮ ᱵᱮᱱᱟᱣ ᱟᱠᱟᱱ ᱥᱤᱞᱤᱱᱰᱚᱨ ᱞᱮᱠᱟᱱ ᱴᱤᱯᱷᱤᱱ ᱵᱟᱠᱥᱟ ᱢᱮᱱᱛᱮ ᱵᱩᱡᱷᱟᱹᱣ ᱧᱟᱢᱚᱜᱼᱟ ᱾ ᱢᱤᱫᱴᱟᱝ ᱡᱤᱱᱥ ᱵᱟᱝᱢᱟ ᱠᱟᱹᱢᱤ ᱥᱟᱶ ᱡᱩᱲᱹᱟᱣ ᱟᱠᱟᱱ ᱦᱚᱲ ᱜᱮ "ᱣᱟᱞᱟ" ᱵᱟᱝᱢᱟ "ᱵᱟᱞᱟ" ᱢᱮᱱᱛᱮ ᱠᱚ ᱢᱮᱛᱟᱭ ᱠᱟᱱᱟ ᱾Pathak R.C. (1946, Reprint 2000). The Standard Dictionary of the Hindi Language, Varanasi: Bhargava Book Depot, pp.300,680 ᱚᱱᱟᱛᱮ ᱴᱤᱯᱷᱤᱱ ᱵᱟᱠᱥᱟ ᱤᱫᱤ ᱟᱜᱩ ᱠᱟᱹᱢᱤ ᱨᱮ ᱡᱩᱲᱟᱹᱣ ᱟᱠᱟᱱ ᱦᱚᱲ ᱞᱟᱹᱜᱤᱫ ᱛᱮ ᱱᱚᱶᱟ ᱟᱹᱲᱟ ᱵᱮᱵᱷᱟᱨᱚᱜ ᱠᱟᱱᱟ ᱾

ᱥᱟᱹᱠᱷᱭᱟᱹᱛ

ᱵᱟᱹᱲᱛᱤ ᱯᱟᱲᱦᱟᱣᱢᱮ

Shekhar Gupta, Our computer is our head and our Gandhi cap is the cover to protect it from the sun or rain, Indian Express, Walk the Talk, NDTV 24x7.

 Mumbai's Dabbawala: The Uncommon Story of the Common Man, Shobha Bondre. tr. Shalaka Walimbe. OMO Books, 2011. .
 The Dabbawala System: On-Time Delivery, Every Time, by Stefan H. Thomke and Mona Sinha, Harvard Business School Case Study, February 2010 (Revised January 2013)